Daily View – P.M. – บล.กสิกรไทย
Daily View - P.M. - บล.กสิกรไทย ประจำวันที่ 24 เม.ย.60
24 เม.ย. 2560

Daily View – P.M. – บล.กสิกรไทย
Tactical Move
เดินเกมกลยุทธ์บ่าย
SET Index ปรับขึ้น 0.10 จุด (+0.01%) ปิดภาคเช้าที่ 1,570.12 จุด ด้วยมูลค่าการซื้อขาย 15,765.64 ลบ.
Most Positive Impact: BDMS (+0.63 จุด),PTT (+0.58 จุด), BBL (+0.29 จุด)
Most Negative Impact: SCB (-1.37 จุด), AOT (-0.36 จุด), EGCO (-0.21 จุด)
แนวโน้มตลาดบ่าย
เช้านี้ตลาดไทยยังขาดปัจจัยใหม่ๆ มาผลักดันตลาด ทำให้ยังคงมีปริมาณการซื้อขายที่ค่อนข้างเบาบางที่ 1.6 หมื่นล้านบาทเทียบกับเฉลี่ยตั้งแต่ต้นปีอยู่ที่ 2.2 หมื่นล้านบาท โดยกลุ่มที่ยังช่วยหนุนตลาดในวันนี้ได้แก่กลุ่มโรงพยาบาล (+0.85 จุด) กลุ่มพลังงาน (+0.54 จุด) และกลุ่มอสังหาฯ(+0.33 จุด)
หลังจากถูก Sell on Fact ไปเมื่อสัปดาห์ที่ผ่านมา วันนี้กลุ่มธนาคารฯเริ่มฟื้นตัวทั้ง BBL KTB และกลุ่มธนาคารฯขนาดเล็ก TISCO KKP ยังคงปรับเพิ่มขึ้นต่อเนื่อง นอกจากนี้วันนี้ยังเริ่มเห็นแรงซื้อเพื่อเก็งผลประกอบการงวด 1Q60 โดยเน้นไปยังหุ้น Market Cap ใหญ่ๆ ที่ทยอยประกาสงบตั้งแต่สัปดาห์นี้เป็นต้นไป ทั้ง ADVANC SCC HMPRO และ PTTEP คาดว่าด้วยแรงซื้อดังกล่าว น่าจะเป็นตัวช่วยประคอง SET ให้ยืนเหนือ 1,567 จุดได้
คาดว่า US Dollar Index จะพบจุดต่ำสุดไปแล้วที่บริเวณ 89.9 หลังจากตลาดรับรู้ผลการเลือกตั้งของฝรั่งเศสไปมากแล้ว รวมไปถึงมีการคาดการณ์ว่า Emmanuel Macron จะชนะการเลือกตั้งเป็นที่รับรู้กันไปถ้วนหน้า เมื่อจบจากประเด็นเลือกตั้งแล้ว US Dollar น่าจะถูกซื้อคืน และกลับไปแข็งค่า ก่อนจะมากดดันสกุลอื่นๆอย่างเงินบาทอีกครั้ง ซึ่งอาจเป็นผลต่อเนื่องให้ Fund Flow ไหลออกในระยะถัดไปได้
กลยุทธ์การลงทุน: Selective Buy โดยเลือก LH เป็น Top Pick ผสมด้วย กลยุทธ์หลักอื่น ทั้งหุ้นที่ได้ประโยชน์จากการเร่งเครื่องของรัฐบาล STEC CK GLOBAL และ Commodity play เลือก PTT PTTEP BANPU เป็น Top Pick
หุ้นแนะนำ: LH STEC CK GLOBAL PTTEP
หุ้นเก็งกำไรระยะสั้น: DIMET ต่อเนื่องจากเมื่อวันที่ 21 เม.ย.60 ให้ถือต่อเป้าหมายทำกำไรที่ 4.00 บาท ตัดขาดทุน 3.30 บาท
Alternative Trading:
SET50 Futures: ยังคงให้พักการลงทุนเพื่อรอดูการเคลื่อนไหวในกรอบ 990 – 998 จุด ให้ชัดเจนก่อนมากำหนดกลยุทธ์การลงทุนอีกครั้ง